Alaquàs lliura el Premi Clara Campoamor d'Alaquàs a Cristina del Valle, presidenta de la Plataforma de Dones Artistes contra la Violència de Gènere
26/02/2010

# Alaquàs lliura el Premi Clara Campoamor d'Alaquàs a Cristina del Valle, presidenta de la Plataforma de Dones Artistes contra la Violència de Gènere

*   26/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11901

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11901%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20lliura%20el%20Premi%20Clara%20Campoamor%20d%27Alaqu%C3%A0s%20a%20Cristina%20del%20Valle%2C%20presidenta%20de%20la%20Plataforma%20de%20Dones%20Artistes%20contra%20la%20Viol%C3%A8ncia%20de%20G%C3%A8nere)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11901/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11901/2602201025022010dona2_1_Form_4.jpg)](https://www.alaquas.org/ficheros/documentos/2010/2/11901/2602201025022010dona2_1_Form_10.jpg "<a href='https://www.alaquas.org/ficheros/documentos/2010/2/11901/2602201025022010dona2_1_Form_10.jpg' target=_blank><i class='fa fa-external-link' aria-hidden='true'></i>.Alaquàs lliura el Premi Clara Campoamor d'Alaquàs a Cristina del Valle, presidenta de la Plataforma de Dones Artistes contra la Violència de Gènere</a>")

L'acte es celebrarà el dimarts 2 de març a les 20 hores al Castell d'Alaquàs L'Ajuntament d'Alaquàs posa en marxa la programació cultural i lúdica amb motiu del 8 de Març, Dia Internacional de les Dones

Alaquàs concedeix enguany el Premi Clara Campoamor d'Alaquàs a la Plataforma de Dones Artistes contra la Violència de Gènere, en reconeixement al treball realitzat al llarg d'aquests anys en defensa dels drets de les dones. El guardó serà recollit per la cantant i activista social **Cristina del Valle**, el proper dimarts 2 de març a les 20 hores en un acte que es celebrarà al Castell d'Alaquàs.

El Premi Clara Campoamor d'Alaquàs és un dels actes més importants de la programació cultural i lúdica organitzada per l'Ajuntament d'Alaquàs i els col·lectius de dones de la ciutat amb motiu del 8 de Març, Dia Internacional de les Dones. Es tracta d'una iniciativa de totes les associacions de dones de la ciutat (l'Associació d'Ames de Casa Tyrius, les Dones Solidàries d'Alaquàs (Dosal), l'Associació Cultural l'Oroneta, Dones Teixint i Dimecres Femení), constituïda ara fa cinc anys per tal de reconèixer tant a institucions públiques com a col·lectius ciutadans, la seua tasca i el seu treball a favor de la igualtat de les dones així com en la lluita contra la violència de gènere.

Al llarg d'aquesta setmana tindran lloc diverses activitats organitzades per tal de conscienciejar la ciutadania en la importància de la igualtat de gènere i fer-la reflexionar sobre les polítiques encaminades a la igualtat d'oportunitats, reivindicant i posant de manifest la situació de les dones en la societat actual.

La programació conté diversos tallers culturals i lúdics, jornades formatives, xerrades, concerts i projeccions de pel·lícules. La primera tindrà lloc l'1 de març a les 18 hores al Poliesportiu del Bovalar, on s'impartirà un taller d'autoprotecció a càrrec de la Policia Local d'Alaquàs. De l'1 al 5 de març a les 18 hores als locals de la parròquia de la Santa Creu s'impartirà el taller de manualitats "Piñas y perchas" i els dies 3 i 4 de març a les 17 hores al Castell d'Alaquàs tindran lloc unes jornades formatives de violència de gènere dirigides a forces i cossos de seguretat de l'Estat organitzades per l'Ajuntament i per la Comissaria de Policia Nacional de Xirivella, Alaquàs i Aldaia.

El dimecres 3 de març a les 19 hores el fisioterapeuta José Vicente Benavente impartirà la xerrada "Prevenció de patologies d'esquena" organitzada per l'Associació Dimecres Femení i el divendres 5 de març es celebrarà la jornada "Aplicar la igualtat per a eixir de la crisis" convocada per la UGT a les 10:30 hores al Castell d'Alaquàs. El mateix divendres per la vesprada es celebrarà el 20 Recreo-Cross Solidari de la dona i el taller d'estètica "Te ponemos guapa, ven sin maquillar" organitzat per l'Associació Dosal. Per la nit tindrà lloc el tradicional sopar de dones als locals de la parròquia de la Santa Creu. El diumenge 7 de març, a les 17 hores, es projectarà a l'Auditori d'Alaquàs la pel·lícula "Los hombres que no amaban a las mujeres".

El dia 8 de Març, Dia Internacional de les Dones es celebrarà la tradicional concentració a la porta de l'Ajuntament d'Alaquàs on es donarà lectura al manifest institucional. Per la vesprada, els col·lectius de dones es desplaçaran fins València per participar en la manifestació.

Les activitats continuen el dia 9 de març amb el lliurament dels premis literaris "Relats curts no sexistes" convocats pel Centre de Formació de Persones Adultes Enric Valor d'Alaquàs i la taula rodona "Salut i sexualitat" a càrrec d'Isabel Soriano Albiach, Psicòloga Clínica del Centre de Salut Sexual i Reproducció de Xirivella/Alaquàs i per Begoña Jiménez Jurado, matrona del Centre de Salut de Paterna, que tindrà lloc al Castell d'Alaquàs a les 18:30 hores.

El dimecres 10 de març a les 18:30 hores es celebrarà la xerrada "Realidad y mito en las mujeres inmigrantes" i en ella participaran l'advocada Empar López Agües, la mediadora Intercultural del Centre Comarcal de Serveis Interculturals de la Mancomunitat de l'Horta Sud, Fatiha Outaleb Maksene, i la tècnica del Departament d'Igualtat de l'Ajuntament d'Alaquàs, Rosa Fenollosa. A les 20:30 hores tindrà lloc l'actuació del grup de _hip-hop_ Nomadasquad a l'Auditori d'Alaquàs i el dijous 11 de març a les 17:30 hores la xerrada "Madurez y mujer" a càrrec de Patricia Olascoaga, Psicòloga del Departament de la Dona de l'Ajuntament d'Alaquàs.